ऐबटाबाद के पास एक और घर था ओसामा का  
भले ही पाकिस्तान इनकार करता रहा हो लेकिन अब और साक्ष्य मिलने लगे हैं कि अल-कायदा प्रमुख ओसामा बिन लादेन ऐबटाबाद परिसर के नजदीक ही एक और घर में रहता था।
भले ही पाकिस्तान इनकार करता रहा हो लेकिन अब और साक्ष्य मिलने लगे हैं कि अल-कायदा प्रमुख ओसामा बिन लादेन ऐबटाबाद परिसर के नजदीक ही एक और घर में रहता था।  न्यूयॉर्क टाइम्स ने दो अज्ञात पाकिस्तानी अधिकारियों के हवाले से खबर दी है कि लादेन की 29 वर्षीय यमनी विधवा अमल अहमद अब्दुल फतह ने पाकिस्तानी जांचकर्ताओं को बताया है कि वह करीब ढाई वषरें तक अपने परिवार के साथ चक शाह मोहम्मद गांव में रहा था जो ऐबटाबाद राजमार्ग पर स्थित हरीपुर से दो किलोमीटर से भी कम दूरी पर है।  एक अधिकारी ने कहा कि इसका मतलब है कि बिन लादेन कबायली गांवों से अपेक्षाकृत शहरी इलाके की ओर 2003 के आसपास चला गया था। अमेरिकी हमले में मारे जाने से पहले बिन लादेन की जिंदगी के बारे में जानने की कोशिश कर रहे पाकिस्तानी अधिकारियों ने उसकी पत्नी के बयान के बाद हरीपुर जिले पर ध्यान केंद्रित करना शुरू कर दिया है।  टीवी खबरिया चैनलों ने खबर दी है कि सुरक्षा और खुफिया अधिकारी छानबीन के लिये चक शाह मोहम्मद में इकट्ठा हो गये हैं। बिन लादेन ने खबर-पख्तूनख्वा प्रांत के हरीपुर और ऐबटाबाद में संभवत: साढ़े सात वर्ष गुजारे थे। अज्ञात अधिकारियों के हवाले से बताया गया है कि अमल ने कहा कि बिन लादेन अपने बच्चों एवं पोते-पोतियों के साथ 2005 के अंत में ऐबटाबाद के बिलाल शहर स्थित परिसर में चला गया। चक शाह मोहम्मद ऐबटाबाद से 34 किलोमीटर दूर और हरीपुर से दो किलोमीटर दक्षिण-पश्चिम में स्थित है।